
న్యూఢిల్లీ : దేశ ఆర్థిక వ్యవస్థపై కేంద్ర ప్రభుత్వం భరోసా ఇచ్చింది. ఆర్థిక వ్యవస్థను బలోపేతం చేసేందుకు, మౌలిక సదుపాయాలను అభివృద్ధి చేసేందుకు తీసుకుంటున్న చర్యలను వివరించింది. ఉద్యోగాల సృష్టి కోసం ‘భారత్మాల‘ ప్రాజెక్టును ప్రకటించింది. కేంద్ర ఆర్థిక మంత్రి అరుణ్ జైట్లీ మంగళవారం నిర్వహించిన విలేకర్ల సమావేశంలో మాట్లాడుతూ తమ ప్రభుత్వం చేపట్టిన సంస్కరణలు సానుకూల ఫలితాలను ఇస్తున్నాయన్నారు. ద్రవ్యోల్బణం తగ్గుముఖం పట్టిందన్నారు.ఆర్థిక శాఖ కార్యదర్శి అశోక్ లావాసా మాట్లాడుతూ భారత్మాల ప్రాజెక్టులో భాగంగా 34,800 కి.మీ. మేరకు రోడ్లు నిర్మిస్తామని చెప్పారు. సరిహద్దుల్లోని రోడ్ల అభివృద్ధిపై దృష్టి పెట్టనున్నట్లు తెలిపారు. రూఫ్, రోడ్స్, ఎలక్ట్రిసిటీలపై ప్రదాన దృష్టితో ఈ పథకాన్ని అమలు చేస్తామని తెలిపారు. తొలి దశలో 2,000 కి.మీ. మేరకు కోస్తా ప్రాంతాల్లో రోడ్లను నిర్మిస్తామన్నారు. దేశ భద్రతను కట్టుదిట్టం చేసేందుకు సరిహద్దుల్లోని రోడ్ల అనుసంధానాన్ని పటిష్టపరుస్తామని తెలిపారు. సరిహద్దు ప్రాంతాలకు మౌలిక సదుపాయాలను అభివృద్ధి  చేసి, దేశంలో అంతర్గత వాణిజ్యాన్ని పెంచుతామన్నారు. సమర్థవంతంగానూ, నిర్దేశిత లక్ష్యంతోనూ ప్రభుత్వ వ్యయం జరగాలన్నదే ప్రభుత్వ ఉద్దేశమని తెలిపారు.

newdhilly : desha aardhika vyavasthapai kendra prabhutvam bharosa ichindi. aardhika vyavasthanu balopetam chesenduku, moulika sadupaayaalanu abhivruddhi chesenduku teesukuntunna charyalanu vivarinchindi. udyogaala srushti kosam ‘bhaaratmaala‘ praajektunu prakatinchindi. kendra aardhika mantri arun jaitley mangalavaaram nirvahinchina vilekarla samavesamlo maatlaadutuu tama prabhutvam chepattina samskaranalu saanukuula phalitaalanu istunnaayannaaru. dravyolbanam taggumukham pattindannaaru.aardhika saakha kaaryadarsi ashok lavasa maatlaadutuu bhaaratmaala praajectulo bhagamga 34,800 ki.mee. meraku rodlu nirmistaamani cheppaaru. sarihaddulloni rodla abhivruddhipai drushti pettanunnatlu telipaaru. roof, rodes, electricitylapy pradaana drushtitho ee pathakaanni amalu chestamani telipaaru. toli dasalo 2,000 ki.mee. meraku kosta praantaallo rodlanu nirmistaamannaaru. desha bhadratanu kattudittam chesenduku sarihaddulloni rodla anusandhaanaanni patishtaparustaamani telipaaru. sarihaddu praantaalaku moulika sadupaayaalanu abhivruddhi  chesi, desamlo antargata vaanijyaanni penchutaamannaaru. samarthavantamgaanuu, nirdesita lakshyamtoonuu prabhutva vyayam jaragalannade prabhutva uddesamani telipaaru.